- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
DIICOT a destructurat o reţea care făcea trafic de droguri în Piteşti
Trei indivizi, dintre care unul minor, sunt cercetaţi în Piteşti după ce ar fi vândut droguri, în special tinerilor.
DIICOT a destructurat o reţea care făcea trafic de droguri în Piteşti
Procurorii DIICOT Piteşti au reţinut 3 indivizi, dintre care unul minor, pentru trafic de droguri de risc, deţinere de droguri de risc, fără drept, pentru consum propriu şi efectuarea de operaţiuni cu produse ştiind că acestea sunt susceptibile de a avea efecte psihoactive, fără a deţine autorizaţie.
Practic, unul dintre ei, în mod repetat, a vândut către consumatori, preponderent tineri, din Piteşti, canabis şi substanţe psihoactive (2MMC) cumpărate în acest scop de la un coinculpat.
"Cu privire la aceştia s-a reţinut şi faptul că se află în stare de recidivă postcondamnatorie", transmite DIICOT.
De asemenea, minorul a fost prins având asupra sa canabis pentru consum propriu.
În urma percheziţiilor au fost identificate şi ridicate cantităţi de droguri de risc (canabis) şi substanţe sub formă cristalină, 5 cântare electronice şi 3 grindere, telefoane mobile, precum şi alte mijloace de probă.
Tribunalul Argeş a arestat preventiv doi dintre indivizi, pentru o perioadă de 30 de zile, faţă de al treilea procurorii DIICOT Piteşti luând măsura controlului judiciar.
Urmărește Mediafax pe Instagram ca să vezi imagini spectaculoase și povești din toată lumea!
CANCAN.RO
GANDUL.RO